దివ్యా దత్తా
1994లో ఇష్క్ మే జీనా ఇష్క్ మే మర్నా సినిమాతో బాలీవుడ్ లో తెరంగేట్రం చేశారు దివ్య. 1995లో సురక్ష సినిమాలో బిందియా పాత్రలో సహాయ నటిగా నటించారు. ఈ సినిమా మంచి విజయాన్నే నమోదు చేసుకుంది. ఓవర్ సీస్ లో ముఖ్యంగా నార్వే, స్వీడన్ దేశాల్లో మంచి వసూళ్ళు సాధించిందీ చిత్రం. అదే సంవత్సరంలో సల్మాన్ ఖాన్ సరసన వీర్గటి సినిమాలో నటించారు. ఈ సినిమా ఫ్లాప్ అయింది.
దివ్యా దత్తా
ఆ తరువాతి సంవత్సరంలో మూడు సినిమాల్లో సహాయ నటి పాత్రల్లో కనిపించారు ఆమె. జాకీ ష్రాఫ్, నానా పటేకర్, మనీషా కొయిరాలా లతో కలసి అగ్ని సాక్షి చిత్రంలోనూ, గోవిందా, శిల్పాశెట్టిలతో కలసి చోటే సర్కార్ సినిమాలోనూ, రామ్ ఔర్ శ్యామ్ సినిమాలోనూ నటించారు దివ్య. 1997లో రాజాకీ ఆయేగీ బారాత్, దేవా వంటి సినిమాల్లో చిన్న పాత్రల్లో కనిపించారు. 1998లో ఘర్ వాలీ బాహర్ వాలీ, బడే మియాన్ చోటే మియాన్ లలో సహాయ నటి పాత్రల్లోనూ, ఇస్కీ టోపీ ఉస్కే సర్ లో ప్రధాన పాత్రలో నటించారు దివ్య. ట్రైన్ టు పాకిస్థాన్ సినిమాలో కూడా నటించారు ఆమె.